לשון חכמים והתחומים הנושקים לה. מבחר מאמרים לכבוד שמעון שרביט
שמעון שרביט, פרופסור אמריטוס באוניברסיטת בר-אילן וחבר האקדמיה ללשון העברית, הוא מן החוקרים המובהקים של לשון חכמים על כל תחומיה: הגה, צורות, תחביר וסמנטיקה, שיטות הניקוד ומסורת הלשון שלה.
בספר היובל לכבודו מכונסים כ"ב מאמרים פרי עטם של מיטב חוקרי לשון חכמים בארץ, מהם מתמקדים בחקר לשון חכמים ומהם בתחומים הקרובים אליה: סוגיות של תצורה, של תחביר ושל שיח, מסורת לשון חז"ל, מורשת לשון חכמים בעברית בת זמננו, מקרא ולשונות קדם, ולשונות היהודים. עוד מוצגת בספר רשימת פרסומיו הרבים של בעל היובל.